b'\n_START_ARTICLE_\nLidija Ba\xc4\x8di\xc4\x87\n_START_SECTION_\nDjetinjstvo i po\xc4\x8detak glazbene karijere\n_START_PARAGRAPH_\nRo\xc4\x91ena je 4. kolovoza 1985. godine u Splitu. Pjevanjem se po\xc4\x8dela baviti s 10 godina, a prvi javni nastup imala je na Dje\xc4\x8djem Festivalu 1997. godine gdje je osvojila prve nagrade \xc5\xbeirija i publike pjesmom Mi\xc5\xa1e Limi\xc4\x87a "Zaljubljeni dje\xc4\x8dak".\n_START_SECTION_\n"Perle"\n_START_PARAGRAPH_\nUbrzo se u\xc4\x8dlanjuje se u vokalno-plesnu skupinu "Perle" gdje je punih 7 godina bila glavni vokal. 2001. godine nastupa s "Perlama" na "Dori" s pjesmom "Pokraj bistra izvora", a iste godine i na najzna\xc4\x8dajnijem hrvatskom festivalu tog vremena "Melodije hrvatskog Jadrana" s pjesmom "Na kamenu"._NEWLINE_2002. godine slijedi novi nastup na "Dori" s pjesmom "Nemirna rijeka" a vrhunac svega je nagrada "Grand Prix" na "Splitskom festivalu" s pjesmom "Ri\xc4\x8di"._NEWLINE_Osim u "Perlama" sudjelovala je u radu VIS-a "Rafael" tako\xc4\x91er kao glavni vokal. S "Rafaelom" nastupa na brojnim festivalima, a me\xc4\x91u njima i na "Uskrs festu" 2003. godine, kada odnose pobjedu s pjesmom "Znak pobjede", a godinu potom osvajaju drugo mjesto na istom festivalu s pjesmom "Stvoreni za nebo".\n_START_SECTION_\nPo\xc4\x8detak solo karijere\n_START_PARAGRAPH_\nPo\xc4\x8detkom 2008. godine sklopila je suradnju s hrvatskim skladateljom Markom Tomasovi\xc4\x87em, s kojim je realizirala svoj prvi singl "Dan iza vje\xc4\x8dnosti", englesku verziju "All I\'ll Ever Need" i "Ki\xc5\xa1u"._NEWLINE_Pjesma "All I\'ll Ever Need" napravljena je u suradnji s Linom Eriksson iz \xc5\xa1vedske podru\xc5\xbenice EMI-ja i postigla je veliki uspjeh na radijskim postajama \xc5\xa1irom Europe u o\xc5\xbeujku 2008. godine.  _NEWLINE_"Ki\xc5\xa1u" predstavlja na Zagrebfestu \'08 odr\xc5\xbeanom u poznatoj koncertnoj dvorani "Vatroslav Lisinski" i kao debitantica osvaja Grand-prix \xc5\xbeirija i publike, a Tomasovi\xc4\x87 je ujedno osvojio nagradu za najbolju skladbu.\n_START_SECTION_\n2009-2010 godina: Prve nagrade i album\n_START_PARAGRAPH_\nOsim tri nagrade na Zagrebfestu, 2009. godine osvaja jo\xc5\xa1 neke nagrade: Melodije Mostara - nagrada za najuspje\xc5\xa1niju debitanticu; Melodije Istre i Kvarnera-nagrada za najbolju interpretaciju i za najbolju debitanticu za pjesmu "Ne moren kontra sebe"; Sun\xc4\x8dane Skale - 2.mjesto i srebrna plaketa. Na Zagrebfestu \'09 osvaja jo\xc5\xa1 dvije nagrade (nagrada za najbolju interpretaciju i 3. nagrada \xc5\xbeirija za najbolju skladbu za pjesmu "Pogled"), a na MEF-u tako\xc4\x91er dvije nagrade (1. nagrada \xc5\xbeirija i nagrada za najbolju interpretaciju za pjesmu "Zarobljeno vrijeme"). Ukupno je osvojila 11 nagrada na 6 festivala u vremenskom razdoblju od godinu dana, \xc5\xa1to predstavlja nezapam\xc4\x87eni uspjeh._NEWLINE_Po\xc4\x8detak godine donosi jo\xc5\xa1 dvije nagrade, ovaj put na poznatom festivalu duhovne glazbe "Uskrsfest 2010", gdje osvaja 1. nagradu po izboru samih izvo\xc4\x91a\xc4\x8da festivala i 2. nagradu stru\xc4\x8dnog \xc5\xbeirija za pjesmu "Dijete Bo\xc5\xbeje" koju je izvela zajedno s klapom "Grobnik" \xc4\x8dime se nastavlja uspje\xc5\xa1na suradnja s ovim glazbenim sastavom._NEWLINE_Nekoliko tjedana nakon Uskrsfesta nastupa drugi put na festivalu "Melodije Mostara" i ovaj put osvaja 3. nagradu \xc5\xbeirija za pjesmu "Maj\xc4\x8dina ljubav"._NEWLINE_Po\xc4\x8detkom lipnja nastupa na Mediafestu sa pjesmom "Nisan sritna ja uz njega" i osvaja nagradu za najboljeg debitanta._NEWLINE_Nakon Mediafesta po drugi put nastupa na MIK-u, ovaj put s veselom pjesmom "Ne govori da san ti jedina", a vrhunac godine je prvi samostalni nastup na Splitskom festivalu s pjesmom "Dvi lipe ri\xc4\x8di", s kojom ulazi u finale i osvaja 5. mjesto po broju glasova publike. Pjesma "Dvi lipe ri\xc4\x8di" odli\xc4\x8dno je prihva\xc4\x87ena u cijeloj Dalmaciji, a to je kona\xc4\x8dni plasman na festivalu i potvrdio._NEWLINE_Tjedan nakon Splitskog festivala donio je nove izazove, odnosno drugi nastup na me\xc4\x91unarodnom festivalu u Herceg Novom - Sun\xc4\x8dane skale, ovaj put u najja\xc4\x8doj konkurenciji, u izboru za "Pjesmu ljeta"._NEWLINE_Po glasovima \xc5\xbeirija Lidija je s pjesmom "Zarobljeno vrijeme" osvojila sjajno 5. mjesto, ispred svih ostalih samostalnih hrvatskih izvo\xc4\x91a\xc4\x8da._NEWLINE_Sredinom kolovoza nastupa prvi put na Melodijama hrvatskog juga u Opuzenu i osvaja Grand prix festivala, nastupiv\xc5\xa1i s pjesmom "Nisan sritna ja uz njega", a nakon toga odnosi i pobjedu na obnovljenom Zadarfestu s pjesmom "Ako te ikad izgubim"._NEWLINE_Sjajna 2010. godina okrunjena je nastupom na splitskoj rivi u sklopu do\xc4\x8deka Nove godine, gdje je nastupila zajedno s Oliverom Dragojevi\xc4\x87em i Marijanom Banom.\n_START_SECTION_\n2011-2013: Suradnja s ostalim pjeva\xc4\x8dima\n_START_PARAGRAPH_\nUslijedila je suradnja s Tomislavom Brali\xc4\x87em s kojim Lidija snima pjesmu znakovitog imena "Pisma nas je vezala"._NEWLINE_Povratak festivalima se dogodio na Melodijama Istre i Kvarnera, gdje Lidija s pjesmom "Neka se vino to\xc4\x8di" osvaja nagradu za najdopadljiviju pjesmu po izboru radio slu\xc5\xa1atelja, te ukupno 4. mjesto po glasovima festivalske publike, \xc5\xa1to je najbolji dosada\xc5\xa1nji plasman. Kruna svega bio je ponovni nastup na Splitskom festivalu, gdje s pjesmom "Gospe od \xc5\xbealosti" osvaja u \xc5\xbeestokoj konkurenciji nagradu za najbolju interpretaciju._NEWLINE_Godine 2012. objavljuje duet s Mladenom Grdovi\xc4\x87em pod imenom "Dalmatinac i Dalmatinka"  koji je objavljen na njegovom albumu "Za tebe \xc5\xbeivim ja". Tekst pjesme potpisuje \xc5\xbdeljko Pavi\xc4\x8di\xc4\x87, a glazbu Marko Tomasovi\xc4\x87. Iste godine Lidija objavljuje pjesmu "Crnokosi"  s kojom se predstavila na Splitskom festivalu te godine. Tekst pjesme tako\xc4\x91er potpisuje \xc5\xbdeljko Pavi\xc4\x8di\xc4\x87, a glazbu tako\xc4\x91er Marko Tomasovi\xc4\x87. Godine 2013. objavljuje pjesmu "Naivna sam, ali nisam luda" u aran\xc5\xbemanu Branimira Mihaljevi\xc4\x87a za koju tekst i glazbu potpisuje Du\xc5\xa1an Ba\xc4\x8di\xc4\x87. Iste te godine objavljuje pjesmu "Voza\xc4\x8dka dozvola" u aran\xc5\xbemanu Igora Ivanovi\xc4\x87a i Marija Lukete s kojom \xc4\x87e se predstaviti na Splitskom festivalu te godine. Tekst i glazbu pjesme potpisuje Robert Pilepi\xc4\x87. Pjesma ubrzo postaje hit.\n_START_SECTION_\n2014-2016: Viski\n_START_PARAGRAPH_\nGodine 2014. Lidija objavljuje pjesme "Nasmij se sestro",Krvivi \xc4\x8dovijek i njezinu najpregledniju "Viski." Lidija iste godine kre\xc4\x87e na svoju zimsku turneju u kojoj posjetila gotovo 8 zemalja. Sura\xc4\x91uje s poznatim hrvtskim bendom "Kumovi" s kojima je otpjevala pjesmu "Jo\xc5\xa1 te \xc4\x87ekam"_NEWLINE_2015. godine objavljuje pjesme "Odli\xc4\x8dno se snalazim" i "100% mo\xc5\xbeda." Nakon toga objavljuje svoj tre\xc4\x87i samostalni album "Viski" pod istim nazivom kao i pjesma. Taj album ju je probio na vrhunac karijere i njezine pjesme godinama ostajale su hitovi. _NEWLINE_Lidija 2016. objavljuje pjesme "Nezamjenjiva", "Sat otkucava", "Kompas" i pjesmu koja je namjenjena vi\xc5\xa1e mu\xc5\xa1koj poblici "Prokleto dobro ljubi\xc5\xa1." Sve te pjesme su vesele, ali kada su do\xc5\xa1li zimski, bi\xc5\xbei\xc4\x87ni dani objvila je romanti\xc4\x8dnu i pomalo emotivnu pjesmu "Prvi Bo\xc5\xbei\xc4\x87 bet tebe." Tako\xc4\x91er dvojica njezinih fanova otvaraju du\xc4\x87an "Lidija Ba\xc4\x8di\xc4\x87" s time se na mo\xc5\xbee pohvaliti ni jedna druga pjeva\xc4\x8dica na estradi.\n_START_SECTION_\n2017-trenutno: Tijelo kao pjesma i nadolaze\xc4\x87i projekti\n_START_PARAGRAPH_\nGodine 2017. Lidija objavljuje pjesmu "Solo" koju je otpjevala s pjeva\xc4\x8dem Lukom Basiem. Objavljuje i pjesme "\xc5\xa0ok", "Ko da \xc5\xbeivim unazad",  i pjesmu koja je progla\xc5\xa1ena ljetnim hitom "Glupa\xc4\x87o moja." Dne 9. lipnja objavljuje svoj tre\xc4\x87i samostalni album "Tijelo kao pjesma" sa svim pjesmama od po\xc4\x8detka njezine karijere._NEWLINE_Po\xc4\x8detkom 2018. godine objavljuje pjesmu "Jedna je no\xc4\x87." Tako\xc4\x91er objavljuje i ljubavnu pjesmu "Neka ljubav nova". _NEWLINE_Lidija je 2019. ponovno nastupila na Dori s pjesmom "Tek je po\xc4\x8delo", no zbog "neprimjerenog" outfita nije postigla dobar rezultat. Nakon Dore najavila je kako sprema svoju vlastitu emisiju pod nazivom "Planet Lille Show", a pobjednik \xc4\x87e smimiti duet s njom, tako\xc4\x91er je najavila da radi na svom petom studijskom albumu koji \xc4\x87e se zvati "Revolucija".\n_START_SECTION_\nMaj\xc4\x8dina ljubav (2010)\n_START_PARAGRAPH_\nDne 1. o\xc5\xbeujka 2010. Lidija objavljuje svoj prvi samostalni album nazvan "Maj\xc4\x8dina ljubav". Na albumu se nalazi 12 pjesama, a glazbu u potpunosti potpisuje Marko Tomasovi\xc4\x87, dok su tekstovi djela Roberta Pilepi\xc4\x87a, Maria \xc5\xa0imunovi\xc4\x87a, Sandre Baschiere, \xc5\xbdeljka Pavi\xc4\x8di\xc4\x87a, Maria Vukeli\xc4\x87a te Marka Tomasovi\xc4\x87a. Aran\xc5\xbeman svih pjesama potpisuje Aleksandar Valen\xc4\x8di\xc4\x87._NEWLINE_Pjesma \xe2\x80\x9cNe moren kontra sebe\xe2\x80\x9d je jedina pjesma s MIK-a koja je u\xc5\xa1la na nacionalnu top listu. Lidija je bila na nacionalnoj top listi s pjesmom \xe2\x80\x9cMaj\xc4\x8dina ljubav\xe2\x80\x9d._NEWLINE_Album je promovira  po cijeloj Hrvatskoj, obi\xc5\xa1la je Slavoniju i Baranju, a nakon toga i zadarski kraj, a sprema se i za nastup na Uskrsfestu 2010. gdje je nastupila uz pratnju klape Grobnik (11. travnja) te na\xc2\xa0 Mostarfestu 2010. (29. travnja) gdje je nastupala s pjesmom \xe2\x80\x9cMaj\xc4\x8dina ljubav\xe2\x80\x9d._NEWLINE_Napomenimo jo\xc5\xa1 kako je Lidija sredinom velja\xc4\x8de snimila i spot za pjesmt Maj\xc4\x8dina ljubav. Spot je sniman u Vinkovcima i Osijeku, potpisuje ga ekipa Studija 69\'.\n_START_SECTION_\nDaj da no\xc4\x87as poludimo (2011)\n_START_PARAGRAPH_\n2011. Lidija objavljuje svoj drugi samostalni album pod nazivom  "Daj da no\xc4\x87as poludimo". Neki od tekstopisaca su \xc5\xbdeljko Pavi\xc4\x8di\xc4\x87, Robert Pilepi\xc4\x87, Marko Tomasovi\xc4\x87 itd.\n_START_SECTION_\nViski (2015)\n_START_PARAGRAPH_\nDne 24. sije\xc4\x8dnja 2015. Nakon albuma \'Daj da no\xc4\x87as poludimo\' 24. srpnja 2015. Lidija objavljuje, tre\xc4\x87i studijski album nazvan po njezinoj najpreglednijoj i najklikanijoj pjesmi - \'Viski\'!\xc2\xa0 Na albumu se nalaze i ostali hitovi kojima je Lidija pridobila velik broj obo\xc5\xbeavatelja diljem regije - \'Voza\xc4\x8dka dozvola\', \'Adio\', \'Nasmij se sestro\', \'Naivna sam, ali nisam luda\', duet \'Dalmatinac i Dalmatinka\' sa Mladenom Grdovi\xc4\x87em  i \'Kupila cura mala\' sa Miroslavom \xc5\xa0korom. Slu\xc5\xa1atelji \xc4\x87e u\xc5\xbeivati i u sporijim baladama \'Krivi \xc4\x8dovjek\' i \'Ja \xc4\x87u samo tvoja bit\' za koju je Lidija osvojila nagradu na \xc5\xa1ibenskom festivalu za najbolju izvedbu, u ovim pjesmama njezin sna\xc5\xbean vokal najvi\xc5\xa1e dolazi do izra\xc5\xbeaja. Kroz zadnjih par godina Lidija Ba\xc4\x8di\xc4\x87 zadobila veliku pa\xc5\xbenju, svaka pjesmu koju predstavi publici instantno postane hit, a prostori u kojima nastupa redovito su popunjeni.\n_START_SECTION_\nTijelo kao pjesma (2017)\n_START_PARAGRAPH_\nLidija je svoj \xc4\x8detvrti studijski album pod nazivom "tijelo kao pjesma" objavila 9. lipnja 2017. Na njemu se nalaze Lidijini brojni hitovi koje je u posljednje tri godine objavljivala._NEWLINE_Pjesme s albuma su u sklopu s izdava\xc4\x8dkom ku\xc4\x87om Croatiom Records s kojim je Lidija  po\xc4\x8dela sura\xc4\x91ivati 2014. godine kada je potpisala i ekskluzivni ugovor, a s pjesmom \xe2\x80\x9cKaktus\xe2\x80\x9d obilje\xc5\xbeila je po\xc4\x8detak nove suradnje. Iako je pjesma vrlo brzo postala hit, nakon samo par mjeseci Lidija objavljuje novi singl \xe2\x80\x9c100% mo\xc5\xbeda\xe2\x80\x9d. Razlog tome je malo druga\xc4\x8diji ritam, namijenjen prvenstveno klubovima \xc4\x8dime je Lidija htjela iznenaditi svoju publiku, a spoj Borisa \xc4\x90ur\xc4\x91evi\xc4\x87a i Branimira Mihaljevi\xc4\x87a, koji su prvi put radili zajedno na jednoj pjesmi, pokazao se kao savr\xc5\xa1ena kombinacija._NEWLINE_Da je inspiracija najja\xc4\x8dim autorima Lidija je pokazala i narednih mjeseci kad objavljuje nove singlove \xe2\x80\x9cSat otkucava\xe2\x80\x9d i \xe2\x80\x9cProkleto dobro ljubi\xc5\xa1\xe2\x80\x9d, koje je objavila na isti dan. Za svaku pjesmu Lidija je snimila spotove kojima je golicala ma\xc5\xa1tu mu\xc5\xa1kog dijela publike, ali uvijek s granicom ukusa i uvijek u slu\xc5\xbebi promocije pjesme. Na pro\xc5\xa1logodi\xc5\xa1njem CMC festivalu otpjevala je baladu \xe2\x80\x9cOd ljubavi pijana\xe2\x80\x9d koja je Lidiji jedna od najdra\xc5\xbeih u karijeri. Sna\xc5\xbena pjesma nabijena emocijama, stvarni i pro\xc5\xbeivljeni stihovi i Lidijin mo\xc4\x87an vokal bili su pun pogodak, a pjesma jedna od najslu\xc5\xa1anijih pjesama s festivala. I naredni singlovi \xe2\x80\x9cNezamjenjiva\xe2\x80\x9d, \xe2\x80\x9cKompas\xe2\x80\x9d vrlo su brzo postali hitovi, a uz aktualne \xe2\x80\x9cGlupaco moja\xe2\x80\x9d koji \xc4\x87e izvesti na 9. CMC festivalu u Vodicama te duet \xe2\x80\x9cSolo\xe2\x80\x9d s Lukom Basiem  \xc4\x8dine ve\xc4\x87inu pjesama na njenom novom studijskom albumu \xe2\x80\x9cTijelo kao pjesma\xe2\x80\x9d.\n_START_SECTION_\nRevolucija (2019)\n_START_PARAGRAPH_\nLidija jo\xc5\xa1 uvije radi na novom albumu, no nakon nastupa na Dori rekla je u intervju-u da sprema svoj peti studijski album koji \xc4\x87e se zvati "Revolucija".'